CELEX: 32021R2263
Language: sl
Date: 2021-12-17 00:00:00
Title: Izvedbena uredba Komisije (EU) 2021/2263 z dne 17. decembra 2021 o spremembi Izvedbene uredbe (EU) 2016/323 glede oznake za potrdilo za neodvisne male proizvajalce alkoholnih pijač

20.12.2021   
               
               
                  SL
               
               
                  Uradni list Evropske unije
               
               
                  L 455/20
               
            
         IZVEDBENA UREDBA KOMISIJE (EU) 2021/2263
         z dne 17. decembra 2021
         o spremembi Izvedbene uredbe (EU) 2016/323 glede oznake za potrdilo za neodvisne male proizvajalce alkoholnih pijač
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 389/2012 z dne 2. maja 2012 o upravnem sodelovanju na področju trošarin in o razveljavitvi Uredbe (ES) št. 2073/2004 (1) ter zlasti členov 9(2), 15(5) in 16(3) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2021/2266 (2) določa obrazec za potrdilo iz člena 23a(1) Direktive Sveta 92/83/EGS (3), ki ga države članice zagotovijo neodvisnim malim proizvajalcem alkoholnih pijač. Navedena uredba določa tudi sklice, ki jih morajo navedeni proizvajalci navesti v administrativnem dokumentu za gibanje alkoholnih pijač v skladu s poglavjema IV in V Direktive Sveta 2008/118/ES (4).
                  
               
                     (2)
                  
                  
                     Struktura in vsebina elektronskih sporočil, ki se uporabljajo za gibanja trošarinskega blaga pod režimom odloga plačila trošarine, sta določeni v Prilogi I k Uredbi Komisije (ES) št. 684/2009 (5). Navedena priloga določa tudi elemente, ki so potrebni za izpolnitev nekaterih podatkovnih elementov v navedenih elektronskih sporočilih, vključno z vrsto potrdila v polju 18e upravnega dokumenta, kjer je treba navesti oznako v skladu s seznamom oznak 15 Priloge II k Izvedbeni uredbi Komisije (EU) 2016/323 (6).
                  
               
                     (3)
                  
                  
                     Da bi se identificiralo potrdilo neodvisnih malih proizvajalcev alkoholnih pijač v upravnem dokumentu za gibanje takih pijač, je primerno na seznamu oznak 15 Priloge II k Izvedbeni uredbi (EU) 2016/323 dodati posebno oznako in opis potrdila, kot je navedeno v Izvedbeni uredbi (EU) 2021/2266.
                  
               
                     (4)
                  
                  
                     Izvedbeno uredbo (EU) 2016/323 bi bilo zato treba ustrezno spremeniti.
                  
               
                     (5)
                  
                  
                     Uporabo te uredbe bi bilo treba odložiti do 1. januarja 2022, da bi se uskladila z uporabo nacionalnih ukrepov, sprejetih za prenos Direktive Sveta (EU) 2020/1151 (7).
                  
               
                     (6)
                  
                  
                     Ukrepi iz te uredbe so v skladu z mnenjem Odbora za trošarine –
                  
               SPREJELA NASLEDNJO UREDBO:
         
            Člen 1
            Na seznamu oznak 15 Priloge II k Izvedbeni uredbi (EU) 2016/323 se vstavi naslednja vrstica:
            
               
                           „19
                        
                        
                           Potrdilo neodvisnega malega proizvajalca alkoholnih pijač“.
                        
                     
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 121, 8.5.2012, str. 1.
         
            (2)  Izvedbena uredba Komisije (EU) 2021/2266 z dne 17. decembra 2021 o določitvi pravil za uporabo Direktive Sveta 92/83/EGS glede potrjevanja in samopotrjevanja neodvisnih malih proizvajalcev alkoholnih pijač za namene trošarine (glej stran 26 tega Uradnega lista).
         
            (3)  Direktiva Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (UL L 316, 31.10.1992, str. 21).
         
            (4)  Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12).
         
            (5)  Uredba Komisije (ES) št. 684/2009 z dne 24. julija 2009 o izvajanju Direktive Sveta 2008/118/ES v zvezi z računalniškimi postopki za gibanje trošarinskega blaga pod režimom odloga plačila trošarine (UL L 197, 29.7.2009, str. 24).
         
            (6)  Izvedbena uredba Komisije (EU) 2016/323 z dne 24. februarja 2016 o določitvi podrobnih pravil o sodelovanju in izmenjavi informacij med državami članicami glede blaga pod režimom odloga plačila trošarine v skladu z Uredbo Sveta (EU) št. 389/2012 (UL L 66, 11.3.2016, str. 1).
         
            (7)  Direktiva Sveta (EU) 2020/1151 z dne 29. julija 2020 o spremembi Direktive 92/83/EGS o uskladitvi strukture trošarin za alkohol in alkoholne pijače (UL L 256, 5.8.2020, str. 1).